pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ธ.ก.ส. เดินหน้าโครงการธุรกิจชุมชนสร้างไทยทุกพื้นที่ทั่วไทย
วันศุกร์ที่ 27 ธันวาคม 2562
ธ.ก.ส. เดินหน้าโครงการธุรกิจชุมชนสร้างไทยทุกพื้นที่ทั่วไทย
ธ.ก.ส.เดินหน้าขับเคลื่อนการพัฒนาเศรษฐกิจฐานรากอย่างยั่งยืนตามแนวทางประชารัฐสร้างไทยผ่านโครงการธุรกิจชุมชนสร้างไทย เผยตั้งเป้าขยายผลการพัฒนาทุกอําเภอให้ได้ 928 ชุมชนภายใน 31 มีนาคม 2563 และ 4,500 ชุมชน ภายในปี 2564 พร้อมอํานวยสินเชื่อกว่า 100,000 ลบ.
ธ.ก.ส. เดินหน้าขับเคลื่อนการพัฒนาเศรษฐกิจฐานรากอย่างยั่งยืนตามแนวทางประชารัฐสร้างไทยผ่านโครงการธุรกิจชุมชนสร้างไทย โชว์ผลการดําเนินงานและความคืบหน้าโครงการธุรกิจชุมชนสร้างไทยทุกจังหวัด จํานวนกว่า 77 ชุมชนทั่วประเทศ เผยตั้งเป้าขยายผลการพัฒนาทุกอําเภอให้ได้ 928 ชุมชนภายใน 31 มีนาคม 2563 และ 4,500 ชุมชน ภายในปี 2564 พร้อมอํานวยสินเชื่อกว่า 100,000 ล้านบาท
วันนี้ (27 ธันวาคม 2562) ณ ชุมชนบ้านสันทางหลวง ตําบลจันจว้าใต้ อําเภอแม่จัน จังหวัดเชียงราย ดร.อุตตม สาวนายน รัฐมนตรีว่าการกระทรวงการคลังและประธานกรรมการธนาคารเพื่อการเกษตรและสหกรณ์การเกษตร (ธ.ก.ส.) เป็นประธานในการประชุมขับเคลื่อนเศรษฐกิจฐานรากประชารัฐสร้างไทยและติดตามความคืบหน้า พร้อมตรวจเยี่ยมให้กําลังใจเกษตรกรลูกค้าธุรกิจชุมชน โดยมีนายอภิรมย์ สุขประเสริฐ ผู้จัดการ ธ.ก.ส. และผู้บริหารส่วนงานต่าง ๆ เข้าร่วมการประชุมและให้การต้อนรับ
นายอภิรมย์ สุขประเสริฐ ผู้จัดการ ธ.ก.ส. เปิดเผยว่า โครงการธุรกิจชุมชนสร้างไทยของ ธ.ก.ส. สนับสนุนการดําเนินกิจกรรมทางเศรษฐกิจของคนในชุมชน ตั้งแต่เริ่มกิจกรรมการผลิตจนถึงการจําหน่ายในช่องทางการตลาดต่าง ๆ โดยมีแนวทางในการขับเคลื่อนจากการค้นหาและศึกษาความต้องการของชุมชน สู่การพัฒนาสร้างความเข้มแข็ง ยึดหลักตลาดนําการผลิตและมีการกําหนดแผนธุรกิจที่ชัดเจน ผสานความร่วมมือจากภาครัฐและเอกชนในด้านความรู้และเทคโนโลยีนวัตกรรม เพื่อทําให้เกิดความมั่นคงของเศรษฐกิจฐานราก มีภูมิคุ้มกัน มีรายได้ สวัสดิการสังคม และโอกาสทางการตลาดที่เพิ่มขึ้น
ทั้งนี้ ในการดําเนินงาน ธ.ก.ส. ได้อบรมและสร้างความเข้าใจในโครงการดังกล่าวแก่พนักงานทั่วประเทศ โดยมอบหมายพนักงานพัฒนาลูกค้าดูแลรับผิดชอบธุรกิจชุมชนโดยตรง พร้อมทั้งแต่งตั้งคณะทํางานขับเคลื่อนระดับจังหวัดและอําเภอ จัดตั้งศูนย์ส่งเสริมและพัฒนาธุรกิจชุมชนทั้ง 77 จังหวัด เพื่อเป็นศูนย์กลางผสานความร่วมมือจากเครือข่ายภาครัฐ ภาคเอกชน ภาคสังคมและภาคประชาชน พร้อมทั้งสนับสนุนด้านสินเชื่อธุรกิจชุมชนสร้างไทย วงเงิน 50,000 ล้านบาท อัตราดอกเบี้ยที่ต่ําที่สุดเพียงร้อยละ 0.01 ต่อปี และสินเชื่ออื่น ๆ ตามแผนธุรกิจที่เหมาะสมตามความต้องการของแต่ละชุมชน เพื่อใช้ในการลงทุนและพัฒนารวมกว่า 100,000 ล้านบาท โดยมีกลุ่มเป้าหมายของโครงการ คือ กองทุนหมู่บ้าน กลุ่มเกษตรกร สถาบันการเงินชุมชน สถาบันการเงินประชาชน วิสาหกิจเพื่อสังคม วิสาหกิจชุมชน Smart Farmer SMEs เกษตร หัวขบวน และสหกรณ์การเกษตร
โดย ณ วันที่ 27 ธันวาคม 2562 ธ.ก.ส. ได้ขับเคลื่อนธุรกิจชุมชนไปแล้วกว่า 77 ชุมชนทั่วประเทศ กิจกรรมในชุมชน 93 กิจกรรม ประกอบด้วย ชุมชนท่องเที่ยว 20 แห่ง ผลิตข้าวคุณภาพ 22 แห่ง รวบรวมผลผลิตทางการเกษตร 8 แห่ง แปรรูปผลผลิตทางการเกษตร 12 แห่ง อาหารปลอดภัยหรือเกษตรอินทรีย์ 11 แห่ง ปศุสัตว์ (โคเนื้อ/โคนม) 7 แห่ง พืชสวนหรือพืชผล 6 แห่ง งานหัตถกรรม 5 แห่ง และอื่น ๆ อีก 2 แห่ง โดย ธ.ก.ส. มีเป้าหมายพัฒนาธุรกิจชุมชน จํานวน 928 ชุมชนภายใน 31 มีนาคม 2563 และเพิ่มเป็น 4,500 ชุมชน ภายในปี 2564
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมกับสมาคมผู้ผลิตไก่เพื่อส่งออกไทย ช่วยฮาลาลไทย หนุนผู้ประกอบการสู้โควิด-19 [กระทรวงเกษตรและสหกรณ์]
วันพฤหัสบดีที่ 25 มิถุนายน 2563
กระทรวงเกษตรฯ ร่วมกับสมาคมผู้ผลิตไก่เพื่อส่งออกไทย ช่วยฮาลาลไทย หนุนผู้ประกอบการสู้โควิด-19 [กระทรวงเกษตรและสหกรณ์]
กระทรวงเกษตรฯ ร่วมกับสมาคมผู้ผลิตไก่เพื่อส่งออกไทย ช่วยฮาลาลไทย หนุนผู้ประกอบการสู้โควิด-19
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังมอบเงินสนับสนุนสํานักงานคณะกรรมการกลางอิสลามแห่งประเทศไทย ณ กระทรวงเกษตรและสหกรณ์ ว่า กระทรวงเกษตรและสหกรณ์ ร่วมกับสมาคมผู้ผลิตไก่เพื่อส่งออกไทย ได้สนับสนุนงบประมาณให้สํานักงานคณะกรรมการกลางอิสลามแห่งประเทศไทยเพื่อฟื้นฟูประสิทธิภาพการทํางานกิจการฮาลาลของประเทศไทย ให้ผู้ประกอบการสามารถส่งออกสินค้าฮาลาลได้สะดวกและรวดเร็ว เนื่องจากได้รับผลกระทบจากสถานการณ์การระบาดของโรคโควิด-19
"กระทรวงเกษตรและสหกรณ์ สมาคมผู้ผลิตไก่เพื่อส่งออกไทย และสํานักงานคณะกรรมกลางอิสลามแห่งประเทศไทย ได้ร่วมกันพัฒนาอุตสาหกรรมสัตว์ปีกของประเทศไทยให้มีความเข้มแข็งในเวทีโลก โดยในปัจจุบันโรงเชือดสัตว์ปีกของประเทศไทยที่ผ่านการรับรองมาตรฐานส่งออกจากกรมปศุสัตว์ มีจํานวน 30 แห่ง และทั้งหมดได้รับรองมาตฐานฮาลาล ที่สามารถสร้างมูลค่าการส่งออกปีละมากกว่า 1 แสนล้านบาท ติดอันดับ 4 ของประเทศผู้ส่งออกเนื้อสัตว์ปีกของโลก" นายเฉลิมชัย กล่าว
อย่างไรก็ตาม ประเทศไทยยังมุ่งหวังที่จะส่งออกเนื้อสัตว์ปีกให้ได้มากยิ่งขึ้น นอกเหนือจากตลาดหลักคือประเทศญี่ปุ่น และประเทศในกลุ่มสหภาพยุโรปแล้ว ยังมุ่งหวังที่จะเจาะตลาดประเทศจีนและกลุ่มประเทศตะวันออกกลาง ซึ่งประเทศซาอุดิอาระเบียจัดเป็นประเทศผู้นําเข้ารายใหญ่ติดอันดับ 3 ของโลก และประเทศสหรัฐอาหรับเอมิเรตส์จัดอยู่ในอันดับ 10 ของโลก ซึ่งในสถานการณ์โควิด-19 ถือเป็นโอกาสสําหรับประเทศไทยเนื่องจากหลายประเทศได้รับผลกระทบและมีความต้องการนําเข้าเนื้อสัตว์ปีกเป็นจํานวนมาก ดังนั้นการที่โรงงานไทยได้มาตรฐานฮาลาลจะมีส่วนช่วยให้สินค้าเนื้อสัตว์ปีกของประเทศไทยเป็นที่ต้องการของต่างประเทศมากขึ้น
ด้าน นายสัตวแพทย์สรวิศ ธานีโต อธิบดีกรมปศุสัตว์ กล่าวเพิ่มเติมว่า กระทรวงเกษตรฯ โดยกรมปศุสัตว์ ได้จัดทําโครงการพัฒนาและส่งเสริมอุตสาหกรรมฮาลาลด้านปศุสัตว์ มาตั้งแต่ปี 2558 จนถึงปัจจุบัน ซึ่งดําเนินการร่วมกับสํานักงานคณะกรรมการกลางอิสลามแห่งประเทศไทยในการส่งเสริมและพัฒนาผู้ประกอบการสินค้าฮาลาล ดําเนินการตรวจรับรองสถานประกอบการโรงเชือด สถานที่จําหน่ายเนื้อสัตว์ และสถานประกอบการอื่นด้านปศุสัตว์ เช่น ศูนย์รวบรวมนม ศูนย์รวบรวมไข่ สถานที่ตัดแต่งเนื้อสัตว์ เป็นต้น โดยกรมปศุสัตว์ได้อุดหนุนงบประมาณในการตรวจรับรองดังกล่าวให้กับสํานักงานคณะกรรมการกลางอิสลามทุกปี เพื่อช่วยลดหย่อนค่าธรรมเนียมการตรวจรับรองฮาลาลแก่ผู้ประกอบการรายย่อย ซึ่งความสําเร็จครั้งล่าสุดเมื่อปี 2562 มีผู้ประกอบการเข้าร่วมโครงการมากกว่า 250 ราย และตั้งเป้าให้มีผู้ประกอบการเข้าร่วมโครงการเพิ่มขึ้นเป็น 300 ราย ภายในปี 2563 นี้ เพื่อเป็นการยกระดับผู้ประกอบการรายย่อยสู่มาตรฐานการผลิตสินค้าฮาลาล
นอกจากนี้ ยังได้เพิ่มมาตรการดําเนินการเฝ้าระวังการปนเปื้อนดีเอ็นเอสุกรในสินค้าปศุสัตว์ฮาลาล โดยให้สํานักงานปศุสัตว์จังหวัดทั่วประเทศสุ่มเก็บตัวอย่างสินค้าฮาลาล 800 ตัวอย่าง เพื่อเป็นการทวนสอบในมาตรฐานการผลิต และสร้างความเชื่อมั่นต่อผู้บริโภคทั้งชาวไทยและชาวต่างชาติต่อไป
รัฐบาลไทย-ข่าวทำเนียบรัฐบาล-นายกฯ พอใจ สินค้าโอทอปทำรายได้ตามเป้า เร่งสร้างโอทอปเทรดเดอร์กระจายสินค้าชุมชน อุดช่องว่างการค้า
วันจันทร์ที่ 24 กันยายน 2561
นายกฯ พอใจ สินค้าโอทอปทํารายได้ตามเป้า เร่งสร้างโอทอปเทรดเดอร์กระจายสินค้าชุมชน อุดช่องว่างการค้า
นายกรัฐมนตรี พอใจ สินค้าโอทอปทํารายได้ตามเป้า เร่งสร้างโอทอปเทรดเดอร์กระจายสินค้าชุมชน อุดช่องว่างการค้า
วันนี้ (23 ก.ย.61) พลเอก ประยุทธ์ จันทร์โอชา นายกรัฐมนตรี พอใจภาพรวมตัวเลขรายได้ จากการจําหน่าย สินค้าโอทอปทั่วประเทศ ปี 2561 ที่มีมูลค่าสูงถึง 190,000 ล้านบาท และคาดว่าในปีหน้าจะทะลุ 200,000 ล้านบาท ตามเป้าหมายที่วางไว้ โดยรัฐบาลมีแผนจะเร่งสร้างโอทอปเทรดเดอร์ (ผู้ขาย/กระจายสินค้า) ในพื้นที่ต่าง ๆ เพื่อทําหน้าที่กระจายสินค้าโอทอปและผลิตภัณฑ์ชุมชนให้รวดเร็วและทั่วถึงมากขึ้น
สําหรับแนวทางเสริมศักยภาพของโอทอป ประกอบด้วย 1) เพิ่มจํานวนผู้ประกอบการให้มากขึ้น 2) พัฒนาเทรดเดอร์ในพื้นที่คอยรวบรวมและกระจายสินค้าจากแหล่งผลิตไปยังจุดขาย หรือจากจุดค้าส่งไปยังจุดค้าปลีก 3) ขยายฐานเครือข่ายผู้สนับสนุนการพัฒนาสินค้าโอทอป 4) จัดกลุ่มผู้ประกอบการที่มีศักยภาพเพื่อพัฒนาต่อยอดผลิตสินค้าโอทอปมูลค่าสูง 5) เพิ่มมาตรฐานผลิตภัณฑ์โอทอป 6) ขยายช่องทางการตลาด และ 7) ใช้สินค้าโอทอปเป็นสิ่งดึงดูดของแหล่งท่องเที่ยวชุมชน
นายกรัฐมนตรีเน้นย้ําว่า รัฐบาลให้ความสําคัญกับการสร้างโอทอปเทรดเดอร์ โดยอาจพัฒนากลุ่มเยาวชนหรือผู้ว่างงานในชุมชนเป็นผู้รวบรวมและกระจายสินค้า ซึ่งคนเหล่านี้จะต้องได้รับการพัฒนาองค์ความรู้อย่างรอบด้าน เช่น การขนส่งและกระจายสินค้า การรักษาคุณภาพของสินค้าขณะขนส่ง เป็นต้น เกิดการสร้างงานสร้างอาชีพใหม่ ๆ ในห่วงโซ่ทางการค้าได้อีกด้วย
“นายกฯ กล่าวว่า การจะสร้างศูนย์โอทอป ร้านค้าชุมชน หรือตลาดประชารัฐ ให้มีความเข้มแข็ง จะต้องอาศัยความร่วมมือร่วมใจของคนในชุมชน ส่งเสริมการมีส่วนร่วมโดยให้สมาชิกได้เสนอแนะแลกเปลี่ยนความคิดเห็นกันว่า ชุมชนมีอะไรเป็นจุดแข็งหรือเป็นเอกลักษณ์ จะมุ่งเน้นการพัฒนาหรือเพิ่มมูลค่าของสินค้าชุมชนได้อย่างไร และจะระดมทรัพยากรหรือหาทุนจากที่ใด เป็นต้น ซึ่งหากทุกฝ่ายมีความมุ่งมั่นตั้งใจจริงก็จะทําให้ชุมชนก้าวไปข้างหน้าได้สําเร็จอย่างเป็นรูปธรรม”
.......................
สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรีร่วมเป็นสักขีพยานการลงนามความร่วมมือด้านกีฬากับภูฏาน
วันอาทิตย์ที่ 11 มิถุนายน 2560
รองนายกรัฐมนตรีร่วมเป็นสักขีพยานการลงนามความร่วมมือด้านกีฬากับภูฏาน
รองนายกรัฐมนตรีร่วมเป็นสักขีพยานการลงนามความร่วมมือด้านกีฬากับภูฏาน
วันที่ 9 มิ.ย.60 เวลา15.30 ได้มีการลงนาม mou ความร่วมมือด้านกีฬา โดยมี พระอนุชาของ สมเด็จพระราชาธิบดีจิกมีฯเป็นองค์สักขีพยานร่วมกับ พล.อ.ธนะศักดิ์ ปฏิมาประกร รองนายกรัฐมนตรี หลังจากนั้นเป็นการแสดงทางวัฒนธรรมพื้นเมืองภูฏาน ที่สนามกีฬาแห่งชาติ นับเป็นการจัดต้อนรับที่อบอุ่นและสมเกียรติ
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษแก่นายทหารนักเรียนวิทยาลัยพยาบาลกองทัพบก  เน้นย้ำการเป็นผู้นำต้องมีคุณธรรมจริยธรรม
วันพฤหัสบดีที่ 15 มีนาคม 2561
ม.ล.ปนัดดาฯ บรรยายพิเศษแก่นายทหารนักเรียนวิทยาลัยพยาบาลกองทัพบก  เน้นย้ําการเป็นผู้นําต้องมีคุณธรรมจริยธรรม
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
บรรยายพิเศษในหัวข้อ “ผู้นํากับคุณธรรมและจริยธรรม” แก่นายทหารและนักเรียนผู้เข้ารับการอบรมหลักสูตรการพยาบาลเฉพาะทาง
เมื่อวันพุธที่ ๑๔ มีนาคม ๒๕๖๑ เวลา ๑๓.๐๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี
ปฏิบัติราชการกระทรวงยุติธรรม
บรรยายพิเศษในหัวข้อ “ผู้นํากับคุณธรรมและจริยธรรม” แก่นายทหาร
และนักเรียนผู้เข้ารับการอบรมหลักสูตรการพยาบาลเฉพาะทาง
สาขาการบริหารการพยาบาล รุ่นที่ ๑๔
ณ ห้องประชุมดอกปีบ (ชั้น ๕) กองการศึกษา วิทยาลัยพยาบาลกองทัพบก
ถนนราชวิถี เขตราชเทวี กรุงเทพฯ
ม.ล.ปนัดดาฯ กล่าวซึ่งมีใจความสําคัญตอนหนึ่งว่า ความเป็นองค์กรและสังคม
ในเรื่องจริยธรรมถือเป็นองค์ประกอบสําคัญที่สุดทางการบริหาร หรือที่เรียกว่า
“หัวใจของยุทธศาสตร์หลักการบริหารกิจการบ้านเมืองที่ดี”
ประชาชนโดยรวมต่างปรารถนาสิ่งหนึ่งที่ตรงกันในใจ คือ การยึดมั่น ถือมั่น
ความถูกต้อง ความซื่อสัตย์สุจริตของผู้บริหาร และประโยชน์สุขของส่วนรวมเป็นที่ตั้ง
ไม่ใช่พูดอย่างแต่ทําอีกอย่าง เพราะหลักทางการปกครองไม่มีคําว่าเล่นละคร
หรือเสแสร้งแกล้งทํา ตลอดจนการคุ้มครองสวัสดิภาพแก่ประชาชนตั้งแต่ปฐมวัย
กระทั่งประชาชนอาวุโสที่ไม่สามารถช่วยเหลือตนเองได้
ความคาดหวังของผู้คนพลเมืองล้วนปรารถนาสิ่งที่เป็นปัจจัยสําคัญ
ในปฐมบทของการปกครองของทุกองค์กร คือ ความโปร่งใสทางการบริหาร
เมื่อครั้งผมรับราชการอยู่กระทรวงศึกษาธิการ ลูกหลานมักชอบพูดถึงอุดมการณ์ที่ตนมีต่อประเทศชาติ ว่า
“ใคร่อยากแลเห็นสังคมที่ยึดถือหลักสุจริตธรรม ไม่อวดรู้ อวดเบ่ง การวางอํานาจบาตรใหญ่
อยากแลเห็นการทําความดี การพูดจาตรงไปตรงมา มีสัมมาคารวะ ไม่หลอกลวงกัน
ให้เป็นธรรมชาติของการดําเนินชีวิตของคนทุกคน”
ทั้งนี้สังคมที่เข้มแข็งต้องมีความจริงจังในการตรวจสอบจริยธรรมของผู้นําโดยทางหนึ่งทางใด
การปล่อยปละละเลยย่อมทําให้เกิดวิกฤตทางจริยธรรมนําไปสู่ปัญหาทางสังคม ปัญหาของชาติ
ที่วนเวียนอยู่ในวัฏจักรแห่งปัญหาที่ซ้ําซาก แก้ไขอย่างไรก็ไม่เกิดผลสัมฤทธิ์ได้สักครั้ง
ศาสตราจารย์ชาวตะวันตกจึงกล่าวไว้ว่า ทุกๆ อารยสังคม จึงจําต้องมีการกําหนดมาตรฐาน
และกระบวนการตรวจสอบจริยธรรมขั้นพื้นฐานของผู้นําในทุกระดับชั้นอย่างปราศจากการเลือกปฏิบัติ
รัฐบาลไทย-ข่าวทำเนียบรัฐบาล-รมว.ยุติธรรม ในฐานะประธานกรรมการ ศอ.ปส. ประชุมหัวหน้าส่วนราชการสำคัญ ๖ จังหวัดภาคเหนือตอนล่าง บูรณาการงาน “สร้างพื้นที่ปลอดภัย” ในหมู่บ้าน/ชุมชน
วันพุธที่ 19 กุมภาพันธ์ 2563
รมว.ยุติธรรม ในฐานะประธานกรรมการ ศอ.ปส. ประชุมหัวหน้าส่วนราชการสําคัญ ๖ จังหวัดภาคเหนือตอนล่าง บูรณาการงาน “สร้างพื้นที่ปลอดภัย” ในหมู่บ้าน/ชุมชน
นายสมศักดิ์ เทพสุทิน รัฐมนตรีว่าการกระทรวงยุติธรรม ในฐานะประธานกรรมการศูนย์อํานวยการป้องกันและปราบปรามยาเสพติด เป็นประธานการประชุมขับเคลื่อนการสร้างพื้นที่ปลอดภัยในหมู่บ้าน/ชุมชนนําร่องในพื้นที่ ๖ จังหวัดภาคเหนือตอนล่าง
ในวันจันทร์ที่ ๑๗ กุมภาพันธ์ ๒๕๖๓ นายสมศักดิ์ เทพสุทิน รัฐมนตรีว่าการกระทรวงยุติธรรม ในฐานะประธานกรรมการศูนย์อํานวยการป้องกันและปราบปรามยาเสพติด เป็นประธานการประชุมขับเคลื่อนการสร้างพื้นที่ปลอดภัยในหมู่บ้าน/ชุมชนนําร่องในพื้นที่ ๖ จังหวัดภาคเหนือตอนล่าง โดยมีวัตถุประสงค์เพื่อบูรณาการส่วนราชการในพื้นที่ดําเนินการสร้างพื้นที่ปลอดภัยในหมู่บ้าน/ชุมชน ทุกหมู่บ้านชุมชนใน ๕ จังหวัด คือ ตาก สุโขทัย พิษณุโลก พิจิตร นครสวรรค์ และ ๓ อําเภอในกําแพงเพชร ได้แก่ อําเภอพรานกระต่าย ไทรงาม และลานกระบือ ครอบคลุมพื้นที่ ๕,๒๘๐ หมู่บ้าน/ชุมชน ใน ๕๗ อําเภอ โดยมี​ผู้เข้าร่วมประชุมประกอบด้วย​ ดร.วีริศ อัมระปาล ที่ปรึกษารัฐมนตรีว่าการกระทรวงยุติธรรม (ด้านวิชาการ) นายวิชัย ไชยมงคล ที่ปรึกษาการป้องกันและปราบปรามยาเสพติด​ นายพิพัฒน์ เอกภาพันธ์​ ผู้ว่าราชการจังหวัด​พิษณุโลก​ นายไมตรี ไตรติลานันท์ ผู้ว่าราชการจังหวัด​สุโขทัย​ นายเชาวลิตร แสงอุทัยผู้ว่าราชการจังหวัด​กําแพงเพชร​ และผู้แทนหน่วยงานต่างๆ รวมจํานวนกว่า ๖๐ คน ณ โรงแรมท็อปแลนด์ อําเภอเมือง จังหวัด​พิษณุโลก
รัฐมนตรีว่าการกระทรวงยุติธรรม กล่าวว่า “ศูนย์อํานวยการป้องกันและปราบปรามยาเสพติดแห่งชาติ (ศอ.ปส.) มีหน้าที่นํานโยบาย ยุทธศาสตร์ ไปสู่การปฏิบัติ และอํานวยการ กํากับดูแลให้การปฏิบัติงานของส่วนราชการเป็นไปอย่างมีประสิทธิภาพ ซึ่งการอํานวยการและประสานเพื่อขับเคลื่อนการปฏิบัติในพื้นที่สําคัญ อย่างภาคเหนือตอนล่างจะช่วยเสริมสร้างการนํานโยบาย ยุทธศาสตร์ และมาตรการต่าง ๆ ไปดําเนินการได้อย่างเต็มประสิทธิภาพ
จากสถานการณ์ในภาคเหนือตอนล่าง ซึ่งเป็นพื้นที่ลําเลียงผ่านของยาเสพติดจากภาคเหนือตอนบน โดยกลุ่มขบวนการค้ายาเสพติดจะหลีกเลี่ยงเส้นทางสายหลักที่มีด่าน/จุดตรวจที่เข้มงวด หันไปใช้เส้นทางสายรองแทน ดังนั้น การสร้างแนวป้องกันยาเสพติดในพื้นที่โดยใช้หมู่บ้าน/ชุมชน จึงเป็น “กลยุทธ์” ที่สอดคล้องกับสถานการณ์ปัญหาในพื้นที่ภาคเหนือตอนล่าง ทั้งนี้ที่ผ่านมาโครงการฯ ได้เริ่มมาตั้งแต่เดือนธันวาคม ๒๕๖๒”
รัฐมนตรีว่าการกระทรวงยุติธรรม กล่าวทิ้งท้ายว่า “หัวใจหลักของแนวคิดพื้นที่ปลอดภัย คือ การมีส่วนร่วมของประชาชนในหมู่บ้านชุมชน และการสนับสนุนจากหน่วยราชการอย่างบูรณาการในทุกมาตรการ ทั้งการป้องกัน การบําบัดรักษา และการขยายผลสืบสวน จับกุมตัวการสําคัญและยึดทรัพย์สินเพื่อตัดวงจรการค้ายาเสพติด” พร้อมเปิดช่องทางให้ประชาชนส่งข้อมูลสถานการณ์ปัญหายาเสพติดผ่านระบบรายงาน แบบ On Line ผ่านโทรศัพท์มือถือถึงสํานักงาน ป.ป.ส. โดยตรงเพื่อให้การบูรณาการของทุกหน่วยงานเข้าแก้ไขปัญหาได้ทันท่วงที สอดคล้องตามนโยบายเร่งด่วนของรัฐบาล
ทั้งนี้ ขอความร่วมมือประชาชนในหมู่บ้าน/ชุมชน หากพบเห็นผู้เข้าไปเกี่ยวข้องกับยาเสพติด หรือเบาะแสยาเสพติด สามารถแจ้งเจ้าหน้าที่ตํารวจ หรือแจ้งผ่านสายด่วน สํานักงาน ป.ป.ส. โทร. ๑๓๘๖ ตลอด ๒๔ ชั่วโมง หรือหากพบเห็นผู้ป่วยผู้ติดยาเสพติด ควรนําเข้ารับการบําบัดรักษาได้ที่สถานพยาบาลของรัฐได้ทุกแห่ง
แจ้งเบาะแสยาเสพติด ผ่านสายด่วน ป.ป.ส. โทร. ๑๓๘๖
****************************
รัฐบาลไทย-ข่าวทำเนียบรัฐบาล-กสร. ลงพื้นที่ตรวจเยี่ยมแรงงานนอกระบบ ร้อยเอ็ด พร้อมชูเป็นต้นแบบปฏิบัติตามกฎหมายแรงงาน
วันพฤหัสบดีที่ 25 ตุลาคม 2561
กสร. ลงพื้นที่ตรวจเยี่ยมแรงงานนอกระบบ ร้อยเอ็ด พร้อมชูเป็นต้นแบบปฏิบัติตามกฎหมายแรงงาน
กรมสวัสดิการและคุ้มครองแรงงาน ลงพื้นที่ตรวจเยี่ยมแรงงานนอกระบบกลุ่มทําวิกผม ทําพรมเช็ดเท้า เสื่อ ตําบลทุ่งกุลา อําเภอสุวรรณภูมิ จังหวัดร้อยเอ็ด สร้างการรับรู้สิทธิหน้าที่ตามกฎหมาย พร้อมผลักดันเป็นต้นแบบแก่แรงงานในพื้นที่และจังหวัดใกล้เคียง
นายวิวัฒน์ ตังหงส์ รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่าในปีงบประมาณ 2562 พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ได้กําหนดให้นโยบายการส่งเสริม คุ้มครองและพัฒนาแรงงานนอกระบบเป็นหนึ่งในนโยบายเน้นหนักที่ต้องดําเนินการอย่างเร่งด่วน ซึ่งปัจจุบันมีจํานวน 20.8 ล้านคน เพื่อให้แรงงานนอกระบบได้เข้าถึงสิทธิทางกฎหมายรวมถึงบริการของภาครัฐมากยิ่งขึ้น กสร. จึงได้กําหนดนโยบายเร่งด่วนในการคุ้มครองแรงงานนอกระบบเป็นรูปธรรมยิ่งขึ้น ทั้งในเรื่องของการสร้างการรับรู้เกี่ยวกับสิทธิหน้าที่ตามกฎหมาย ความปลอดภัยในการทํางาน รวมไปถึงการส่งเสริมการรวมกลุ่มหรือสร้างเครือข่ายให้เกิดความเข้มแข็ง และเมื่อวันที่ 24 ตุลาคม 2561 ได้มอบหมายให้นายทศพล กฤตวงศ์วิมาน รองอธิบดีกรมสวัสดิการและคุ้มครองแรงงาน ลงพื้นที่ตรวจเยี่ยมแรงงานนอกระบบ กลุ่มทําวิกผม ทําพรมเช็ดเท้า เสื่อ ตําบลทุ่งกุลา อําเภอสุวรรณภูมิ จังหวัดร้อยเอ็ด เพื่อสร้างการรับรู้เกี่ยวกับสิทธิหน้าที่ตามพระราชบัญญัติคุ้มครองผู้รับงานไปทําที่บ้าน พ.ศ. 2553 และรับฟังปัญหาอุปสรรคในการทํางานเพื่อนําไปสู่การแก้ไขปัญหาได้อย่างตรงจุด
นายวิวัฒน์ กล่าวต่อว่า จากการตรวจเยี่ยมพบว่าแรงงานกลุ่มดังกล่าวสามารถดําเนินกิจการและปฏิบัติได้ถูกต้องตามกฎหมาย เช่น การจัดทําเอกสารเกี่ยวกับการรับงาน ค่าตอบแทนการทํางาน การใช้อุปกรณ์ป้องกันความปลอดภัยในการทํางาน ทั้งนี้ กสร.จะเข้าไปเสริมความรู้เกี่ยวกับสิทธิหน้าที่ตามกฎหมาย การป้องกันอันตรายและโรคจากการทํางาน การสร้างความเข้มแข็งในการรวมกลุ่มเพื่อให้มีศักยภาพในการเจรจาต่อรองกับผู้ว่าจ้างพร้อมผลักดันให้เป็นต้นแบบแก่กลุ่มแรงงานนอกระบบโดยเฉพาะกลุ่มผู้รับงานไปทําที่บ้านอื่น ๆ ในจังหวัดและพื้นที่ใกล้เคียงต่อไป
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรมหารือแก้ไขปัญหาให้ภาคธุรกิจอุตสาหกรรมในพื้นที่ภาคใต้
วันอาทิตย์ที่ 26 พฤศจิกายน 2560
ปลัดกระทรวงอุตสาหกรรมหารือแก้ไขปัญหาให้ภาคธุรกิจอุตสาหกรรมในพื้นที่ภาคใต้
ปลัดกระทรวงอุตสาหกรรมหารือแก้ไขปัญหาให้ภาคธุรกิจอุตสาหกรรมในพื้นที่ภาคใต้ ณ ห้องประชุมหลาโอน ศูนย์ส่งเสริมอุตสาหกรรมภาคที่ 11 จังหวัดสงขลา
วันนี้ (26 พฤศจิกายน 2560)/จ.สงขลา
นายพสุ โลหารชุน ปลัดกระทรวงอุตสาหกรรม เป็นประธานประชุมหารือหน่วยงานภาครัฐและภาคเอกชนในพื้นที่ภาคใต้ และภาคใต้ชายแดน โดยมีนายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม ร้อยเอกธเนศ จันทกลิ่น รองอธิบดีกรมโรงงานอุตสาหกรรม นายจุลพงษ์ ทวีศรี รองอธิบดีกรมอุตสาหกรรมพื้นฐานและการเหมืองแร่
อุตสาหกรรมจังหวัด 14 จังหวัดภาคใต้ และผู้บริหารภาคเอกชน นําโดยนายอภินันท์ ศรีสมานุวัตร ประธานกิตติมศักดิ์ สภาอุตสาหกรรมจังหวัดสงขลา นายมานะ ศรีพิทักษ์ ประธานสภาอุตสาหกรรมจังหวัดสงขลา นายกวิศพงศ์ สิริธนนท์สกุล ประธานหอการค้าจังหวัดสงขลา นายพิชัย จงไพรัตน์ ประธานสมาพันธ์เอสเอ็มอีจังหวัดสงขลา รวมทั้งประธานสภาอุตสาหกรรมและประธานหอการค้าจังหวัดในพื้นที่ภาคใต้ ร่วมประชุมและรับฟังอุปสรรคต่างๆ เพื่อหาแนวทางแก้ไขปัญหาของผู้ประกอบการในพื้นที่ พร้อมสั่งการให้หน่วยงานรัฐ ทํางานร่วมกับภาคเอกชนอย่างใกล้ชิด ณ ห้องประชุมหลาโอน ศูนย์ส่งเสริมอุตสาหกรรมภาคที่ 11 จังหวัดสงขลา
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ร่วมหารือการกำหนดแผนงานการให้บริการระงับข้อพิพาท ของสถาบันอนุญาโตตุลาการ
วันอังคารที่ 10 ตุลาคม 2560
ปลัดกระทรวงยุติธรรม ร่วมหารือการกําหนดแผนงานการให้บริการระงับข้อพิพาท ของสถาบันอนุญาโตตุลาการ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการสถาบันอนุญาโตตุลาการ ครั้งที่ ๘/๒๕๖๐
เมื่อวันอังคารที่ ๑๐ ตุลาคม ๒๕๖๐ เวลา ๐๙.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการสถาบันอนุญาโตตุลาการ ครั้งที่ ๘/๒๕๖๐
เพื่อรับทราบความคืบหน้าผลการดําเนินงานของสถาบันอนุญาโตตุลาการ
ในการบริหารจัดการระบบสารสนเทศด้านการจัดการข้อมูลลูกค้า (CRM)
รวมทั้งรับทราบผลการบริหารทรัพยากรบุคคล งบประมาณ
และการบริหารจัดการคดีประนอมข้อพิพาทตามภารกิจหลักในไตรมาสที่ ๔/๒๕๖๐
นอกจากนี้ ที่ประชุมได้ร่วมกันพิจารณาแผนการจัดสรรงบประมาณรายจ่ายประจําปี พ.ศ. ๒๕๖๑
ซึ่งแบ่งออกเป็น ๑) แผนพัฒนาระบบ โดยมีเป้าหมายเพื่อสร้างความเชื่อมั่นให้แก่ประชาชนทั่วไป
ในด้านการระงับข้อพิพาททางเลือก เพื่อให้มีการใช้การอนุญาโตตุลาการและการประนอมข้อพิพาท
ในการระงับข้อพิพาทเพิ่มมากขึ้น และ ๒) แผนพัฒนาการให้บริการ โดยมีเป้าหมาย
เพื่อสร้างการรับรู้เกี่ยวกับสถาบันอนุญาโตตุลาการ
ทั้งนี้ ได้มีข้อเสนอแนะให้จัดทํารายละเอียดของโครงการภายใต้แผนงานต่าง ๆ ให้มีความชัดเจน
โดยเน้นผลสัมฤทธิ์ของงานตามภารกิจหลัก และให้สอดคล้องกับเป้าประสงค์ในการสร้างการรับรู้
และสร้างความเชื่อมั่นในสถาบันอนุญาโตตุลาการ เพื่อให้ประชาชนกลุ่มเป้าหมายใช้การอนุญาโตตุลาการ
และการประนอมข้อพิพาทในการระงับข้อพิพาทมากยิ่งขึ้น
อีกทั้งเพื่อให้การบริการระงับข้อพิพาททางเลือกแก่ประชาชนทุกฝ่ายได้รับความเป็นธรรมอย่างมีประสิทธิภาพ
โดยมีคณะกรรมการสถาบันอนุญาโตตุลาการ และผู้เกี่ยวข้อง เข้าร่วมประชุมฯ
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-สธ. ให้หน่วยบริการในสังกัด จัดระเบียบ ที่พักคนงาน-ไซต์ก่อสร้าง ป้องกันการแพร่ระบาดโรคโควิด 19 [กระทรวงสาธารณสุข]
วันพุธที่ 27 พฤษภาคม 2563
สธ. ให้หน่วยบริการในสังกัด จัดระเบียบ ที่พักคนงาน-ไซต์ก่อสร้าง ป้องกันการแพร่ระบาดโรคโควิด 19 [กระทรวงสาธารณสุข]
สธ. ให้หน่วยบริการในสังกัด จัดระเบียบ ที่พักคนงาน-ไซต์ก่อสร้าง ป้องกันการแพร่ระบาดโรคโควิด 19
ปลัดกระทรวงสาธารณสุข สั่งการให้หน่วยบริการในสังกัดที่มีการก่อสร้าง จัดระเบียบไซต์งานและที่พักคนงาน สร้าง New Normal ในการทํางาน เพื่อป้องกันการแพร่ระบาดโรคโควิด 19 เตรียมสํารวจและวางแผนตรวจหาเชื้อโควิด 19 คนงานก่อสร้างทุกคน
วันนี้ (26 พฤษภาคม 2563) ที่ประชุมสํานักงานปลัดกระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข ได้มอบหมายให้ผู้ตรวจราชการกระทรวงสาธารณสุข และนายแพทย์สาธารณสุขจังหวัดที่มีการก่อสร้าง เร่งสํารวจไซต์งาน พร้อมจัดให้มีการปฏิบัติงานในรูปแบบใหม่ (New Normal ) เพื่อเป็นต้นแบบให้หน่วยงานอื่น ๆ โดยเฉพาะการก่อสร้างขนาดใหญ่ ที่ต้องใช้เวลานาน คนงานจํานวนมาก รวมไปถึงบ้านพักคนงาน มีการอยู่อาศัยกันอย่างไร ถูกต้องตามสุขลักษณะ สุขอนามัยหรือไม่ พร้อมให้คําแนะนํา เพื่อป้องกันและลดความเสี่ยงในการแพร่ระบาดของโรคโควิด 19
สําหรับมาตรการความปลอดภัยในการควบคุมป้องกันการแพร่ระบาดโรคโควิด 19 ผู้ประกอบการจะต้องควบคุมความสะอาดที่พัก ห้องน้ํา อุปกรณ์และสิ่งของที่ใช้ร่วมกัน จัดให้มีที่ล้างมือพร้อมสบู่หรือเจลแอลกอฮอล์ เว้นระยะห่างระหว่างบุคคล และต้องมีการคัดกรองตรวจไข้เบื้องต้นก่อนเข้าทํางาน ในส่วนของคนงานและคนในครอบครัวให้หมั่นสังเกตอาการ ล้างมือบ่อย ๆ หลีกเลี่ยงการรับประทานหรือสังสรรค์เป็นกลุ่ม กินอาหารปรุงสุก ใช้ช้อนกลางส่วนตัว หรือแยกสํารับ สิ่งสําคัญต้องสวมหน้ากากอนามัยแบบผ้า และงดสัมผัสใบหน้า
“ขอให้ทุกแห่ง ดูแลไซต์ก่อสร้างในโรงพยาบาลให้ได้มาตรฐาน มีความปลดอภัย ไม่อยากให้เกิดเหตุการณ์การแพร่ระบาดของโรคโควิด 19 จากไซต์งาน เพื่อความปลอดภัยของบุคลากรทางการแพทย์และผู้เข้ามารับบริการในสถานพยาบาล โดยวางแผนให้มีการตรวจหาเชื้อโควิด 19 คนงานก่อสร้างทุกคน เพื่อเป็นต้นแบบมาตรฐานให้หน่วยงานอื่น ๆ ต่อไป” นายแพทย์สุขุมกล่าว
******************************** 26 พฤษภาคม 2563
รัฐบาลไทย-ข่าวทำเนียบรัฐบาล-​ปลัดแรงงานลงนามบันทึกความร่วมมือ กับ ก.ยุติธรรม ก.การต่างประเทศ ก.สาธารณสุข แรงงานและสวัสดิการ และสำนักงานตำรวจแห่งชาติ ประเทศญี่ปุ่น   ส่งเสริมโอกาสแรงงานไทยทำงาน
วันพุธที่ 5 กุมภาพันธ์ 2563
​ปลัดแรงงานลงนามบันทึกความร่วมมือ กับ ก.ยุติธรรม ก.การต่างประเทศ ก.สาธารณสุข แรงงานและสวัสดิการ และสํานักงานตํารวจแห่งชาติ ประเทศญี่ปุ่น   ส่งเสริมโอกาสแรงงานไทยทํางาน
​ปลัดกระทรวงแรงงานลงนามบันทึกความร่วมมือ กับ ก.ยุติธรรม ก.การต่างประเทศ ก.สาธารณสุข แรงงานและสวัสดิการ และสํานักงานตํารวจแห่งชาติ ประเทศญี่ปุ่น ส่งเสริมโอกาสแรงงานไทยทํางานที่มีทักษะ 14 สาขาอาชีพ ในประเทศญี่ปุ่น
วันที่ 4 กุมภาพันธ์ 2563 นายสุทธิ สุโกศล ปลัดกระทรวงแรงงาน ลงนามบันทึกความร่วมมือด้านข้อมูลพื้นฐานเพื่อการจัดระบบและการพํานักของแรงงานที่มีทักษะเฉพาะ (MEMORANDUM OF COOPERATION ON A BASIC FRAMEWORK FOR INFORMATION PARTNERSHIP FOR PROPER OPERATION OF THE SYSTEM PERTAINING TO FOREIGN HUMAN RESOURCES WITH THE STATUS OF RESIDENCE OF “SPECIFIED SKILLED WORKER)ทั้งนี้สืบเนื่องจากจากการที่รัฐบาลญี่ปุ่นได้ปรับเปลี่ยนนโยบายการรับคนเข้าเมืองตามภาคเศรษฐกิจที่ขยายตัวอย่างรวดเร็วพร้อมทั้งกําหนดสถานะของการพํานักอาศัยรูปแบบใหม่ให้แก่แรงงานต่างชาติในประเทศญี่ปุ่น โดยใช้ชื่อว่า “แรงงานที่มีทักษะเฉพาะ” เพื่อพยายามดึงดูดกําลังแรงงานต่างชาติให้เข้าสู่ประเทศญี่ปุ่นให้ได้ตามเป้าหมายจํานวน 345,000 คน ภายในปี พ.ศ. 2568 เพื่อลดปัญหาการขาดแคลนแรงงานใน 14 สาขาอาชีพ อาทิ ภาคเกษตรกรรม ก่อสร้าง ภาคบริการโรงแรมและการบริบาลผู้สูงอายุ พร้อมกับเสนอให้มีการจัดทําบันทึกความร่วมมือกับหลายประเทศ รวมทั้งประเทศไทย
ในโอกาสนี้ปลัดกระทรวงแรงงานได้เป็นหัวหน้าคณะผู้แทนฝ่ายไทยในการหารือข้อราชการกับ Ms. Shoko Sasaki ผู้บัญชาการสํานักงานตรวจคนเข้าเมือง กระทรวงยุติธรรมญี่ปุ่นเกี่ยวกับการส่งเสริมการจัดส่งและการรับแรงงานที่มีทักษะเฉพาะจากประเทศไทยไปทํางานในประเทศญี่ปุ่นให้เป็นไปอย่างราบรื่น แก้ไขปัญหาในการส่งและการรับแรงงาน และปัญหาของการพํานักอยู่ในญี่ปุ่นของแรงงานที่มีทักษะเฉพาะ จะก่อให้เกิดประโยชน์สูงสุดในการถ่ายทอดทักษะฝีมือทางเทคนิค รวมถึงการกระชับความสัมพันธ์ด้านแรงงานระหว่างกระทรวงแรงงานและหน่วยงานภาครัฐของประเทศญี่ปุ่น ซึ่งเป็นส่วนหนึ่งที่จะช่วยผลักดันให้การเป็นหุ้นส่วนทางเศรษฐกิจระหว่างกันของทั้งสองประเทศบรรลุสู่จุดมุ่งหมาย
ต่อไป
+++++++++++++++++